## Odluka Ustavnog suda Republike Hrvatske broj U-VII-1226/2001 od 26. svibnja 2001.

### NN 49/2001 (27.6.2001.), Odluka Ustavnog suda Republike Hrvatske broj U-VII-1226/2001 od 26. svibnja 2001.

# USTAVNI SUD REPUBLIKE HRVATSKE

801

Ustavni sud Republike Hrvatske, u Vijeću za rješava­nje izbornih
sporova, u sastavu sutki­nja Agata Račan, predsjednica Vijeća, te suci Ivan
Matija i Jasna Omejec, članovi Vijeća, rješavajući u povodu žalbe za zaštitu
izbornog prava Hrvatske demokratske zajednice Općine Brdovec, na sjednici održanoj
26. svib­nja 2001. godine, jednoglasno je donio

if !supportEmptyParas endif

## ODLUKU

I. Usvaja se žalba Hrvatske demokratske zajednice Općine Brdovec
podnesena protiv rješe­nja Županijskog izbornog povjerenstva Zagrebačke županije,
klasa: 013-01/01-01/11, ur. broj: 238/1-01-01-04 od 23. svib­nja 2001. godine.

II. Poništavaju se izbori za članove Općinskog vijeća Općine Brdovec.

III. Nalaže se Općinskom izbornom povjerenstvu Općine Brdovec da imenuje
članove biračkih odbora i poduzme sve potrebne rad­nje za ponovnu provedbu
izbora.

IV. Izbori za članove Općinskog vijeća Općine Brdovec ponovit će se u
nedje­lju, 17. lip­nja 2001. godine.

V. Ova odluka objavit će se u »Narodnim novinama« i službenom glasilu
Zagrebačke županije.

```
Obrazlože­nje
```

1. Rješe­njem Županijskog izbornog povjerenstva Zagrebačke županije,
klasa: 013-01/01-01/11, ur. broj: 238/1-01-01-04 od 23. svib­nja 2001. godine,
odbijen je, kao neosnovan, prigovor Hrvat­ske demokratske zajednice Općine
Brdovec (u da­lj­njem tekstu: HDZ) od 21. svib­nja 2001. godine.

U navedenom prigovoru, HDZ je tražio ponav­lja­nje izbora na cijelom
području općine Brdovec, zbog toga što je na dan održava­nja izbora 20. svib­nja
2001. godine na glasačkom listiću, pod rednim brojem 7., ispod naziva liste
Socijaldemokratske partije Hrvatske – SDP, bilo pogrešno navedeno ime nosite­lja
te liste (VLADIMIR HULINA), premda je osobno ime nosite­lja liste VELIMIR
HULINA. Nakon dojave o greški u navođe­nju osobnog imena nosite­lja liste
Velimira Huline na glasačkom listiću, Općinsko izborno povjerenstvo je u
prostoriji za glasova­nje oglasilo pisani ispravak, dok su članovi biračkog
odbora biračima usmeno ukazivali na izmjenu podataka, te na taj način, prema miš­lje­nju
podnosite­lja prigovora, nedopušteno skretali paž­nju birača, odnosno
usmjeravali birače na redni broj, naziv liste i nosite­lja liste pod rednim
brojem 7. na glasačkom listiću, a koja greška je utjecala na rezultate izbora.

Županijsko izborno
povjerenstvo Zagrebačke županije donijelo je, u povodu navedenog prigovora,
osporavano rješe­nje u kojem je utvrdilo da, prema ­nje­govoj ocjeni, navodi iz
prigovora ne predstav­ljaju opravdan razlog za ponav­lja­nje izbora na području
općine Brdovec. Prema ocjeni Povjerenstva, či­njenica pogrešno otiskanog imena
nosite­lja liste na glasačkom listiću nije promijenila biračku vo­lju glasača,
odnosno nije dovela do toga da su glasači glasovali drugačije ne­go što su
namjeravali. Osnovanost takve ocjene Povjerenstvo obrazlaže či­njenicom što je
u svim drugim javno priopćenim aktima ime nosite­lja liste pod rednim brojem 7.
bilo točno naznačeno, a osobito na oglasima i zbirnim listama kandidacijskih
lista koje su se nalazile na ulazu u biračka mjesta, te što je ime nosite­lja
liste na glasačkom listiću otiskano iza naziva pripadajuće stranke. Osim toga,
Povjerenstvo ističe da je riječ o ma­njoj sredini s relativno malim brojem birača
gdje se mnogi ­ljudi međusobno poznaju, te ih pogreška u imenu nosite­lja liste
nije mogla dovesti u zabludu tijekom glasova­nja.

Povjerenstvo neosnovanim nalazi i prigovor u pogledu nepravilnosti rada
biračkih odbora, a koje su se, prema navodima podnosite­lja prigovora, očitovale
u oglašava­nju pisanog ispravka pogrešno otisnutog osobnog imena nosite­lja
liste SDP-a na biračkom mjestu, te u usmenom obraća­nju članova biračkih odbora
glasačima s ukaziva­njem na postojeću grešku na glasačkom listiću. Prema ocjeni
povjerenstava greška je uči­njena i nepravilnost postoji, ali ona nije bitno
utjecala na rezultate izbora u smislu odredbe članka 55. stavka 1. Zakona o
izboru članova predstav­ničkih tijela jedinica lokalne i područne (re­gionalne)
samouprave (»Narodne novine«, broj 33/01, nastavno: Izborni zakon).

2. Žalite­lj ističe da se u konkretnom slučaju ne radi o tiskarskoj grešci,
već o potpuno drugom imenu, o drugoj fizičkoj osobi, što glasački listić za članove
Općinskog vijeća Općine Brdovec čini nevažećim, budući da je ime i prezime
nosite­lja liste sastavni i jednako važan dio glasačkog listića, kao što su to
i svi ostali dijelovi. Slijedom navedenog, žalite­lj smatra glasački listić
»neispravnim«, a što je dovo­ljan razlog da se izbori ponove na cijelom području
općine Brdovec. Također ističe da či­njenica prethodnog oglašava­nja točnih
podataka na zbirnoj listi kandidacijskih lista za članove Općinskog vijeća Općine
Brdovec nije relevantna, jer svi birači ne znaju, niti moraju znati, kada i pod
kojim uvjetima je dopušteno mije­njati podatke u kandidacijskim listama i u
zbirnoj listi kandidacijskih lista. Nada­lje, žalite­lj nalazi ocjenu
Povjerenstva, prema kojoj uočena nepravilnost sigurno nije utjecala na
rezultate izbora, paušalnom, a netočnim smatra i tumače­nje Povjerenstva prema
kojem birači dolaze na biračko mjesto s prethodno već formiranim političkim
opredje­lje­njem, jer se takvo tumače­nje protivi zakonom izrijekom propisanoj
zabrani svake promi­džbe na biračkom mjestu. Žalite­lj na koncu ističe da je
izborni rezultat u Općini Brdovec odlučilo samo 7 glasova ili samo 0,185% od
ukupnog broja glasova.

Zbog navedenog, kao i zbog či­njenice
da je neosporno utvrđena neispravnost glasačkog listića, uz posebno istica­nje
podatka da postoji dvostruko rješe­nje o imenova­nju članova Općinskog izbornog
povjerenstva Općine Brdovec, žalite­lj smatra da je jedino ispravno poništiti
provedene i provesti nove izbore za članove Općinskog vijeća Općine Brdovec.

*Žalba je osnovana.*

3. Prema odredbi članka 55. stavka 1. Izbornog zakona, ako nadležno
izborno povjerenstvo, rješavajući o prigovoru, utvrdi da je bilo nepravilnosti
koje su bitno utjecale na rezultate izbora, poništit će rad­nje u tom postupku
i odrediti da se te rad­nje ponove u roku koji mora osigurati održava­nje
izbora na dan kada su raspisani. Prema stavku 2. istog članka, ako ne postoji
mogućnost ponav­lja­nja poništenih rad­nji iz prethodnog stavka ili ako se
nepravilnosti odnose na postupak glasova­nja, a bitno su utjecale na rezultate
izbora, nadležno izborno povjerenstvo poništit će izbore i odrediti rok u kojem
će se održati ponov­ljeni izbori.

Sadržaj glasačkog listića na kojem se glasuje za kandidacijsku listu
jedinice utvrđen je odredbom članka 36. stavka 1. Izbornog zakona, prema kojoj
glasački listić mora sadržavati naziv liste, ime i prezime nosite­lja liste, te
serijski broj.

4. Uvidom u izbornu dokumentaciju spisa Županijskog izbornog
povjerenstva Zagrebačke županije, Ustavni sud je utvrdio da je na glasačkom
listiću za izbor članova Općinskog vijeća Općine Brdovec, pod rednim brojem 7.,
pravilno naveden naziv liste Socijaldemokratske partije Hrvatske – SDP, ali je
pogrešno navedeno osobno ime nosite­lja liste, na  način da je umjesto osobnog imena nosite­lja liste Velimira
Huline otiskano ime Vladimira Huline.

Županijsko izborno povjerenstvo Zagrebačke županije u osporenom je rješe­nju
zauzelo stajalište da se u konkretnom slučaju ne radi o povredi koja bi bitno
utjecala na rezultat izbora.

Ustavni sud Republike Hrvatske ne prihvaća stajalište Županijskog
izbornog povjerenstva Zagrebačke županije.

5. Postupak provođe­nja izbora strogo je formalni postupak, u kojem su
svi sudionici izbornog postupka dužni poštivati i neposredno provoditi odredbe
Izbornog zakona kojima se uređuju način i vrijeme provođe­nja pojedinih
izbornih rad­nji, te forma i sadržaj izborne dokumentacije, u koju pripada i
sadržaj glasačkog listića.

Odredbom članka 36. stavka 1. Izbornog zakona izrijekom je propisano da
glasački listić mora sadržavati naziv liste, ime i prezime nosite­lja liste, te
serijski broj. Ime i prezime sastojnice su osobnog imena svake osobe. Postupak
određiva­nja, postupak promjene, kao i način služe­nja osobnim imenom u pravnom
prometu uređeni su posebnim Zakonom o osobnom imenu (»Narodne novine«, broj
69/92; Zakon o izmjenama i dopunama Zakona kojima su određene novčane kazne za
privredne prijestupe i prekršaje, »Narodne novine«, broj 26/93 – članak 136.,
29/94 – članak 1.).

U članku 2. stavku 1. Zakona o osobnom imenu izrijekom je propisano da
se osobno ime sastoji od imena i prezimena. U članku 1. stavku 2. istog Zakona
propisano je da svaki građanin ima pravo i dužnost služiti se svojim imenom, iz
če­ga proizlazi i posebna deliktna odgovornost osobe u slučaju da upotrijebi tuđe
osobno ime kao svoje (članak 14. istog Zakona). Pravo na osobno ime je
apsolutno subjektivno javno pravo svake osobe iz koje­ga proizlazi obveza svih
ostalih (trećih osoba) na pravilnu uporabu i ­nje­govo poštiva­nje u pravnom
prometu.

U postupku izbora za članove
Općinskog vijeća Općine Brdovec, koji je proveden teme­ljem glasačkog listića
na kojem je bilo pogrešno otisnuto osobno ime nosite­lja liste, istodobno su
povrijeđene odredbe dvaju mjerodavnih zakona. S jedne strane, na glasačkom
listiću pogrešno je navedeno ime nosite­lja liste, što je suprotno odredbi
Izbornog zakona kojom je propisano da glasački listić mora sadržavati ime i
prezime nosite­lja liste. S druge strane, navođe­njem pogrešnog imena na glasačkom
listiću nadležno izborno povjerenstvo neposredno je povrijedilo i Zakon o
osobnom imenu, jer je uči­njenom pogreškom protuzakonito promijenilo bitnu
sastavnu odrednicu identiteta nosite­lja liste.

Sukladno navedenom, Ustavni
sud utvrđuje da je povredom navedenih mjerodavnih materijalnih odredaba dvaju
zakona povri­je­đen objektivni pravni poredak Republike Hrvatske, a osobito
izbornopravni postupak uređen odredbama Izbornog zakona.

6. Nasuprot ocjeni Županijskog izbornog povjerenstva Zagrebačke županije,
Ustavni sud utvrđuje da navedene povrede dvaju mjerodavnih zakona ujedno
predstav­ljaju i povrede koje su mogle bitno utjecati na rezultat izbora članova
Općinskog vijeća Općine Brdovec. Ustavni sud ne prihvaća obrazlože­nje
Povjerenstva, prema kojem či­njenica pogrešno otiskanog imena nosite­lja liste
na glasačkom listiću nije mogla promijeniti biračku vo­lju glasača, zbog toga što
oni time nisu dovedeni u zabludu, jer je riječ o ma­njoj sredini s relativno
malim brojem birača gdje se mnogi ­ljudi međusobno poznaju. Propusti u radu
nadležnog izbornog povjerenstva, odnosno ­nje­govo protupravno postupa­nje u
konkretnom slučaju, ne mogu se opravdati subjektivnim vrijednosnim stavovima
Povjerenstva o društvenoj okolini u kojoj su se izbori održavali. Iz obrazlože­nja
osporenog rješe­nja razvidno je da se teret isprav­lja­nja pogreške nadležnog
izbornog tijela u navođe­nju identiteta sudionika u izbornom natjeca­nju
(nosite­lja liste na glasačkom listiću) svjesno prebacio na birače, što ovaj
Sud ocje­njuje nedopuštenim postupa­njem u izbornopravnom postupku.

Ustavni sud također utvrđuje
da su članovi biračkog odbora, koji su tijekom provedbe samog postupka glasova­nja
na biračkom mjestu usmeno obavještavali birače o pogrešci u navođe­nju osobnog
imena nosite­lja liste pod rednim brojem 7. na glasačkom listiću, prekoračili
svoje zakonom propisane ovlasti, jer nitko nema pravo u tijeku provedbe glasova­nja
na biračkom mjestu biračima ukazivati na postoja­nje drugačijih či­njenica od
onih koje su navedene na glasačkom listiću.

7. Ostale žalbene navode Sud
nije razmatrao, jer nisu povezani s postupa­njem nadležnih izbornih tijela koje
je predmet konkretnog ustavnosudskog postupka za zaštitu izbornog prava.

8. Slijedom navedenog, na
teme­lju odredbe članka 128. podstavka 9. Ustava Republike Hrvatske, odredbe članka
88. Ustavnog zakona o Ustavnom sudu Republike Hrvatske (»Narodne novine«, broj
99/99) i odredbe članka 56. Izbornog zakona, Ustavni sud odlučio je kao u
izreci.

Broj: U-VII-1226/2001
Zagreb, 26. svib­nja 2001.

Predsjednica Vijeća **Agata Račan,** v. r.

if !supportEmptyParas endif

Odluka, NN 49/2001-801